Si Palui: Jangan Jumahat
Biasanya kalu urang maulah jadwal hari Jumahat, handak maambil barakat hari Jumahat nang disebut dalam agama
BIASANYA kalu urang maulah jadwal hari Jumahat, handak maambil barakat hari Jumahat nang disebut dalam agama adalah hari keramat. Kada terkecuali si Palui selaku guru olahraga di sakulahan, handak maambil apuah Jumahat, maandak senam di pagi hari Jumahat inya.
”Ampih bubuhan guru lah senam pagi di hari Sabtu, kita andak pulang di hari Jumahat?” jar Palui ka buhan guru di sakulahan wan diumumkan pula ka murid.
“Bujur haja Lui ai, sama senam pagi kaya buhan pegawai kantur jua baisukan Jumahat,” jawab ibu Sartika guru pengajar IPA.
“Aku tasarah tukang susun jadwal haja, tiap harikah senam pagi?” jawab Garbus paman sakulahan.
Waktu baisukan hari Jumahat, sungsung Palui mambunyiakan kaset senam kesegaran jasmani, kada banyak lagi nang datang guru wan murid., sudah siap Palui manyiapkan gasan senam pagi.
”Datangankah sudah guru wan murid barataan?” takun Palui ka buhan guru.
‘Sadang sudah Lui ai, kita mulai senam pagi haja, hari pukul satangah dalapan nah?” sahut ibu Nurleha guru pengajar matematika.
Saparapat jam sudah senam pagi, hanyar datang kapala sakulah, mamicik kalaksun mutur sidin tanda datang. ”Bapak kapala talambat datang?” jar murid baucap tadarau.
‘OI…bapak talambat datang?” diulu-ulu murid sidin.
“Maaf buhan guru wan murid-muridlah, aku talambat rasa lamah lintuhut nah?” jar sidin pina asa kada supan manyambat.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn